Rolandas Maščinskas

Rolandas Maščinskas (g. 1992 m. rugpjūčio 6 d. Strielčiuose) – Lietuvos irkluotojas. 2010 m. jaunimo olimpiadoje sportininkas tapo pirmuoju šalies jaunimo olimpinių žaidynių medalininku ir čempionu.Lietuvos olimpinis komitetas  Daugkartinis Lietuvos bei triskart Europos čempionas, pasaulio čempionas.

 Biografija 
Studijuoja Mykolo Riomerio universitete viešąją politiką ir vadybą. Sportuoja nuo 2006 m. Šiuo metu gyvena Trakuose. Pirmasis treneris Petras Albertavičius, dabartiniai treneriai – Vladislavas Sokolinskis ir Mykolas Masilionis.

2012 m. vasaros olimpinėse žaidynėse užėmė 6 vietą dviviečių porinių valčių finale.

Buvo priverstas praleisti 2016 m. vasaros olimpines žaidynes Rio de Žaineire, Brazilijoje, dėl patirtos rankos traumos, nukritus nuo dviračio, likus 3 savaitėms iki olimpiados pradžios. Jo porininkas Saulius Ritter buvo priverstas sėst į vieną valtį su vienvietę valtį irkluojančiu Mindaugu Griškoniu, o irkluoti ir užimti Mindaugo vietą vienviečių valčių klasėje buvo deleguotas vienas perspektyviausių Lietuvos jaunųjų irkluotojų −Armandas Kelmelis, taip pat tapęs ir jauniausiu 2016 m. Lietuvos olimpinės rinktinės nariu.

 Pasiekimai 
2014 m. žiemą neoficialiai pagerino labai neilgai išsilaikiusį Lietuvos vidaus patalpų („Indoor Rowing“) 2 km irklavimo varžybų rekordą, kuris prieš porą savaičių buvo oficialiai pagerintas Mindaugo Griškonio (5:49.9) 

2015 m. sausio 31 d. tapo Europos uždarų patalpų („Indoor Rowing“) 2 km irklavimo varžybų nugalėtoju, įveikęs distanciją per 5:44.9, šitaip pagerindamas Lietuvos ir asmeninį rekordus.

2016 m. gruodžio 17 d. pagerino savo paties, prieš tai pasiektą, Lietuvos uždarų patalpų 2 km irklavimo varžybų rekordą, įveikęs distanciją per 5:42.9. Taip pat iškovojo teisę varžytis pasaulio uždarų patalpų irklavimo čempionate Liepos 26−27 d. Lenkijoje, Vroclavo mieste.

2017 m. Europos čempionas porinių keturviečių valčių klasėje.delfi.lt 2017 m. pasaulio čempionas su porinės keturvietės valties įgula.delfi.lt
MetaiČempionatasVietaValčių klasėPozicija2009Pasaulio jaunių (U-18) čempionatasBrive-la-Gaillarde, PrancūzijaJM2- 42009Europos čempionatasBrestas, BaltarusijaM2- 82010Pasaulio jaunimo (U-23) čempionatasBrestas, BaltarusijaBM2x 32010 Jaunimo vasaros Olimpinės žaidynėsSingapūrasJM1x 12011Pasaulio jaunimo (U-23) čempionatasAmsterdamas, OlandijaBM1x 32011Europos čempionatasPlovdivas, BulgarijaM2x 12011Pasaulio čempionatasBledas, SlovėnijaM2x 102012 Londono vasaros Olimpinės žaidynėsLondonas, Didžioji BritanijaM2x 62012Europos čempionatasVaresė, ItalijaM2x 42013Europos čempionatasSevilija, IspanijaM2x 22013UniversiadaKazanė, RusijaM2x 12013Pasaulio jaunimo (U-23) čempionatasLinzas, AustrijaBM1x 52013Pasaulio čempionatasČungju, Pietų korėjaM2x 22014Pasaulio taurės I etapasSidnėjus, AustralijaM2x 12014Europos čempionatasBelgradas, SerbijaM2x 12014Pasaulio taurės III etapasLiucerna, ŠveicarijaM2x 32014Pasaulio jaunimo (U-23) čempionatasVaresė, ItalijaBM2x 22014Pasaulio čempionatasAmsterdamas, OlandijaM2x 42015Europos čempionatasPoznanė, LenkijaM4x 52015UniversiadaČungju, Pietų KorėjaM2x 12015Pasaulio čempionatasAiguebelette, PrancūzijaM2x 22016Europos čempionatasBrandenburgas, VokietijaM2x 32017Europos akademinio irklavimo čempionatasRašicė,  M4x 12017Pasaulio čempionatasSarasota,  M4x 1

 Šaltiniai 

 Nuorodos 
 WorldRowing.com puslapis apie sportininką 

Maščinskas
Maščinskas